stanford-oval/wikipedia huggingface dataset:
ไฟนอลแฟนตาซี XIV
การสร้าง

เกมไฟนอลแฟนตาซี XIV เวอร์ชันแรกถูกพัฒนาภายใต้ชื่อรหัสแรปเจอร์ตั้งแต่ช่วงปลายปี ค.ศ. 2004 ถึงต้นปี ค.ศ. 2005 และประกาศตัวเมื่อ ค.ศ. 2009 กำกับโดยโนบุอากิ โคโมโตะ และอำนวยการสร้างโดยฮิโรมิจิ ทานากะ ซึ่งเคยเป็นผู้อำนวยการสร้างให้กับไฟนอลแฟนตาซี XI และใช้เอนจินคริสตัลทูลส์ซึ่งสแควร์อีนิกซ์พัฒนาขึ้นเองและใช้กับไฟนอลแฟนตาซี XIII หลังจากผ่านพ้นช่วงเบต้าเทสที่มีขึ้นเพียงสั้นๆ และพบข้อผิดพลาดมากมาย เกมนี้ก็วางจำหน่ายอย่างเป็นทางการเมื่อเดือนกันยายน ค.ศ. 2010 โดยได้รับคำวิจารณ์ในทางลบอย่างแทบจะเป็นเอกฉันท์ หลังจากพัฒนาส่วนเสริมออกมา 2 ชุดในช่วงทดลองเล่นฟรี โยอิจิ วาดะ ซึ่งเป็นประธานบริษัทสแควร์อีนิกซ์ในขณะนั้น ได้ออกหนังสือขอโทษผู้ปล่นอย่างเป็นทางการในเดือนธันวาคม ค.ศ. 2010 และประกาศว่าจะมีการเปลี่ยนแปลงครั้งใหญ่ในทีมพัฒนาเกม ที่สำคัญได้แก่ การถอดนาทากะออกจากตำแหน่งผู้อำนวยการสร้าง การลดตำแหน่งโคโมโตะจากผู้กำกับเป็นหัวหน้าฝ่ายออกแบบ การยกเลิกค่าธรรมเนียมรายเดือนของเกมโดยยังไม่มีกำหนด และการยกเลิกแผนการพัฒนาเกมลงเครื่องเพลย์สเตชัน 3 หลังจากการเปลี่ยนแปลงนี้แล้ว ทางบริษัทได้เชิญนาโอกิ โยชิดะ ซึ่ง ณ ขณะนั้นดำรงตำแหน่งหัวหน้าฝ่ายวางแผนงานพัฒนาเกมดรากอนเควสท์ X มาควบคุมโครงการนี้ โดยรับตำแหน่งทั้งผู้กำกับและผู้อำนวยการสร้าง
เพื่อพัฒนาไฟนอลแฟนตาซี XIV ให้ดีขึ้น โยชิดะวางแผนและกำหนดงานสำคัญที่ต้องรีบทำมาจำนวนหนึ่ง แรกสุด เขาต้องการเรียกคืนความเชื่อใจคืนจากผู้เล่น พร้อมกับพัฒนาเกมให้อยู่ในระดับพอเล่นได้ โดยออก "จดหมายจากผู้อำนวยการสร้าง" เป็นระยะ ซึ่งโยชิดะเองจะมาพูดถึงแนวทางการออกแบบเกม การเปลี่ยนแปลงในอนาคต การตอบรับจากผู้เล่น และทำให้เกิดความโปร่งใสในกระบวนการพัฒนาเกม อย่างไรก็ดี ในโค้ดเกมมีการเขียนโปรแกรมบางอย่างที่ล้าสมัยและเปลี่ยนแปลงยาก ทำให้ไม่สามารถแก้ไขได้มากพอที่จะทำให้เกมดีขึ้นได้ ดังนั้นตั้งแต่เดือนมกราคม ค.ศ. 2011 ทีมงานจึงเริ่มวางแผนสร้างเกมขึ้นมาใหม่ตั้งแต่ต้น และเริ่มทำจริงช่วงเดือนเมษายนปีเดียวกัน โดยเริ่มจากการสร้างเกมเอนจินใหม่ และวางโครงสร้างเซิร์ฟเวอร์ใหม่ ในระหว่างนี้ ความพยายามของทีมงานในการพัฒนาเกมฉบับแรกให้ดีขึ้นก็เริ่มเห็นผลในแพตช์ 1.18 เมื่อเดือนกรกฎาคม ค.ศ. 2011 ซึ่งมีการเปลี่ยนแปลงระบบการต่อสู้ขนานใหญ่ เพิ่มระบบโจมตีอัตโนมัติ (auto-attack) เพิ่มดันเจียนแบบอินสแตนซ์ ถอดระบบ "ความอ่อนล้า" ที่เป็นที่ถกเถียงมาตั้งแต่เริ่มเกม และเพิ่มเนื้อเรื่องของแกรนด์คอมพานีเข้ามาแทนที่เนื้อเรื่องหลัก แพตช์ต่อๆ มาได้แก้ไขการเล่นเกมและวางพื้นฐานเพื่อเตรียมรับเหตุการณ์สำคัญในเกม คือการมาถึงของยุคมืดที่เจ็ด
การตอบรับ

ในขณะที่เกมเวอร์ชัน 1.0 ได้รับคำวิจารณ์ในทางลบอย่างหนัก เกมเวอร์ชัน 2.0 ได้รับการตอบรับในทางบวกเป็นส่วนใหญ่ และมียอดขายที่ดี ก่อนที่เกมจะออกวางขายอย่างเป็นทางการ สื่อมวลชนเกี่ยวกับเกมและเหล่าผู้ชื่นชอบที่ได้มีโอกาสเล่นเกมก่อนต่างพบว่าเกมมีคุณภาพและการเก็บรายละเอียดที่ดีอย่างคาดไม่ถึง นักวิจารณ์ของไอจีเอ็นได้ลงรายละเอียดถึงจุดที่มีการปรับปรุงจากเกมเวอร์ชันแรกหลายจุด และมองว่า "ดูเหมือนว่าสแควร์จะทำในสิ่งที่ถูกต้อง ที่แก้ไขข้อผิดพลาดหลายๆ อย่างที่มาพร้อมกับการออกแบบเกมไฟนอลแฟนตาซี XIV ฉบับดั้งเดิม" หลังจากการเปิดตัวอย่างน่าประทับใจที่งานเกมส์คอม 2012 เกมนี้ก็ได้รับรางวัลขวัญใจมวลชน (community choice award) จากเวทีเกมส์คอมของเดสทรักตอยด์ ทีม บก. เห็นว่า "มีการเปลี่ยนแปลงอย่างมากต่อเอนจินเกม ส่วนติดต่อผู้ใช้ และระบบการต่อสู้ ทำให้เกมนี้กลายเป็นสิ่งที่แตกต่างอย่างสิ้นเชิงจากเกมเดิมที่ทำให้หลายคนต้องผิดหวัง" อย่างไรก็ตาม นักวิจารณ์ของเกมสปอตยังไม่ค่อยมีความมั่นใจเท่าไหร่ เขาชื่นชมความเปลี่ยนแปลงต่างๆ แต่ยังให้ความเห็นว่าฟีเจอร์ต่างๆ ของเกมนี้ มีความคล้ายคลึงกับเกมออนไลน์สวมบทบาทเกมอื่นๆ ในยุคใหม่ มากเกินไป
นักวิจารณ์ส่วนใหญ่ชื่นชมเป็นเสียงเดียวกันว่าเกมฉบับใหม่นี้นำฟีเจอร์สำคัญๆ ของเกมออนไลน์สวมบทบาทมาใช้ได้อย่างน่าชื่นชม และแก้ไขปัญหาในฉบับดั้งเดิมได้เป็นอย่างดี นักวิจารณ์จากเกมสปอตมองว่านี่เป็นข้อวิจารณ์สำคัญข้อหนึ่ง คือ "เกมนี้ยังไม่สามารถก้าวข้ามไปอยู่เหนือเกมอื่นๆ ที่มีมาก่อนได้" แต่ในขณะเดียวกันก็ยังชื่นชมว่าเนื้อเรื่องของเกมถูกเขียนมาเป็นอย่างดี ซึ่งเป็นสิ่งที่นักวิจารณ์คนอื่นๆ ก็ชื่นชมอย่างมากเช่นกัน นักวิจารณ์ของยูเอสเกมเมอร์กล่าวไว้ว่าเขาหลงรักเนื้อเรื่องและการที่ตัวละครผู้เล่นมีบทบาทสำคัญอย่างมากในเรื่อง โดยกล่าวว่าเป็นวิธีสร้างโลกในเรื่องแต่งที่ได้ผลดีอย่างมาก นักวิจารณ์อีกหลายคนสนุกกับการที่สามารถใช้ตัวละครเดียวแต่เล่นได้หลายอาชีพ ซึ่งเป็นฟีเจอร์ที่เคยมีอยู่ในเกมฉบับดั้งเดิม และยังนำมาใช้ต่อในเกมฉบับใหม่ นักวิจารณ์ของยูเอสเกมเมอร์ยังกล่าวว่าแต่ละอาชีพมีวิธีการเล่นที่แตกต่างกันไป ทำให้รูปแบบการเล่นมีความโดดเด่นไม่เหมือนใคร นักวิจารณ์ของฟอร์บส์ดอตคอมมองว่ามินิเกมอย่างการคราฟท์ไอเท็มเป็นแง่มุมที่น่าสนใจที่สุดอย่างหนึ่งของเกมนี้
แหล่งข้อมูลอื่น

เว็บไซต์ทางการ
| ด ค กไฟนอลแฟนตาซี |
| --- | --- |
เกมหลัก:  ไฟนอลแฟนตาซี  II  III  IV  V  VI  VII (รีเมค, รีเบิร์ธ)  VIII  IX  X  XI  XII  XIII  XIV 1.0  2.0 เฮเวนส์เวิร์ด  สตอร์มบลัด  ชาโดว์บริงเกอส์  เอนด์วอล์คเกอร์  XV  XVI 
เกมอื่น ๆ:  Airborne Brigade  All the Bravest  Artniks  Brave Exvius  Dimensions  Explorers  Mobius  Mystic Quest  Record Keeper  Toki no Suishō  The 4 Heroes of Light  World 
ชุดเกมย่อย:  คริสตัลโครนิเคิลส์  ดิซซิเดีย  แทกติกส์ (เดอะวอร์ออฟเดอะไลออนส์)  แทกติกส์ แอดวานซ์  Theatrhythm Curtain Call  ไทป์-0 HD  Agito  Online 
ภาพยนตร์และแอนิเมชั่น:  Legend of the Crystals  The Spirits Within  อันลิมิตเต็ด  แอดเวนต์ชิลเดรน  บราเธอร์ฮูด  คิงส์เกลฟ 
ตัวละครถาวร:  ซิด  โจโคโบะ  โมกลี 
↑  Until June 2017
นาโอกิ โยชิดะ เข้ามารับหน้าที่กำกับและอำนวยการสร้างหลังจากเกมเวอร์ชันแรกประสบความล้มเหลว
Pseudamphilochus

| Pseudamphilochus |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ไฟลัมย่อย:: Crustacea Crustacea
ชั้น:: Malacostraca Malacostraca
อันดับใหญ่:: Peracarida Peracarida
อันดับ:: Amphipoda Amphipoda
วงศ์:: Pseudamphilochidae Pseudamphilochidae Schellenberg, 1931
สกุล:: Pseudamphilochus Pseudamphilochus Schellenberg, 1931
สปีชีส์:: Pseudamphilochus shoemakeri
ชื่อทวินาม
Pseudamphilochus shoemakeri Schellenberg, 1931

Pseudamphilochus เป็นสกุลของสัตว์พวกกุ้งกั้งปูที่อยู่ในวงศ์ Pseudamphilochidae มีเพียงสปีชีส์เดียวคือ Pseudamphilochus shoemakeri.
สปีชีส์ที่พบในทวีปแอนตาร์กติกา
Psammotropha

| Psammotropha |
| --- | --- |

Psammotropha myriantha

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
อันดับ:: คาร์เนชัน Caryophyllales
วงศ์:: วงศ์สะเดาดิน Molluginaceae
สกุล:: Psammotropha Psammotropha Eckl. & Zeyh.
สปีชีส์:: Psammotropha
ชื่อทวินาม
Psammotropha Eckl. & Zeyh.

Psammotropha เป็นสกุลของพืชดอกที่อยู่ในวงศ์ Molluginaceae.
ถิ่นกำเนิดคือแทนซาเนียถึงแอฟริกาตอนใต้
สปีชีส์ในสกุล ได้แก่:
Psammotropha alternifolia Killick
Psammotropha anguina Compton
Psammotropha diffusa Adamson
Psammotropha frigida Schltr.
Psammotropha marginata (Thunb.) Druce
Psammotropha mucronata (Thunb.) Fenzl
Psammotropha myriantha Sond.
Psammotropha obovata Adamson
Psammotropha obtusa Adamson
Psammotropha quadrangularis (L.f.) Fenzl
Psammotropha spicata Adamson
โยโกชิบาฮิการิ

| โยโกชิบาฮิการิ 横芝光町 |
| --- | --- |
เมือง
หมู่บ้านฮิการิในเมืองโยโกชิบาฮิการิ
   ธง ตรา
ที่ตั้งของโยโกชิบาฮิการิในจังหวัดชิบะ (เน้นสีเหลือง)
โยโกชิบาฮิการิที่ตั้งในประเทศญี่ปุ่น
พิกัด: 35°40′N 140°30′E﻿ / ﻿35.667°N 140.500°E﻿ / 35.667; 140.500
ประเทศ: ญี่ปุ่น
ภูมิภาค: คันโต
จังหวัด: ชิบะ
อำเภอ: ซัมบุ
พื้นที่
 • ทั้งหมด: 66.91 ตร.กม. (25.83 ตร.ไมล์)
ประชากร (เมษายน 2020)
 • ทั้งหมด: 23,467 คน
 • ความหนาแน่น: 350 คน/ตร.กม. (910 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
สัญลักษณ์:  
 • ต้นไม้: บ๊วย (Rosaceae) (Prunus mume)
 • ดอกไม้: ซากูระ
 • สัตว์ปีก: นกนางนวลแกลบเล็ก
โทรศัพท์: 0479-84-1211
ที่อยู่: 11902 Miyagawa, Yohoshibahikaro-machi, Chiba-ken 289-1727
เว็บไซต์: เว็บไซต์ทางการ
โยโกชิบาฮิการิ (ญี่ปุ่น: 横芝光町; โรมาจิ: Yokoshibahikari-machi) เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 เมษายน 2020 เมืองนี้มีประชากรประมาณ 23,467 คน 9,771 ครัวเรือน ความหนาแน่นประชากร 350 คนต่อตารางกิโลเมตร และมีพื้นที่ทั้งหมด 66.91 ตารางกิโลเมตร (25.83 ตารางไมล์)
ภูมิศาสตร์

โยโกชิบาฮิการิตั้งอยู่ทางตะวันออกเฉียงเหนือของคาบสมุทรโบโซ มีพรมแดนติดกับมหาสมุทรแปซิฟิกทางทิศตะวันออก อยู่ห่างจากเมืองเอกของจังหวัดชิบะ นครชิบะ ประมาณ 35 กิโลเมตร และห่างจากใจกลางโตเกียวประมาณ 60 ถึง 70 กิโลเมตร เมืองนี้ไม่มีตัวเมืองที่เป็นศูนย์กลางหลัก แต่กลับประกอบด้วยหมู่บ้านเล็ก ๆ ที่กระจัดกระจายไปตามพื้นที่ชนบทและที่แผ่ขยายออกมาจากสถานีรถไฟโยโกชิบะ บนสายหลักโซบุ ด้วยความหนาแน่นที่เบาบางเช่นนี้จึงต้องใช้เวลานานพอสมควรในการให้บริการรถประจำทางทั้งเมือง พื้นที่ชายฝั่งของโยโกชิบาฮิการิ ซึ่งเป็นส่วนหนึ่งของหาดคูจูกูริ ได้รับการคุ้มครองให้เป็นส่วนหนึ่งของอุทยานธรรมชาติประจำจังหวัดคูจูกูริ
ภูมิศาสตร์ > เทศบาลข้างเคียง

จังหวัดชิบะ
ซัมมุ
ชิบายามะ
โซซะ
ทาโกะ
ภูมิศาสตร์ > ภูมิอากาศ

โยโกชิบาฮิการิมีภูมิอากาศแบบอบอุ่นชื้น (Köppen Cfa) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโยโกชิบาฮิการิคือ 15.0 °C ปริมาณน้ำฝนเฉลี่ยต่อปีอยู่ที่ 1556 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.0 °C และต่ำสุดในเดือนมกราคมที่ประมาณ 5.1 °C
สถิติประชากร

จากข้อมูลการสำรวจสำมะโนประชากรของญี่ปุ่น จำนวนประชากรของโยโกชิบาฮิการิยังคงค่อนข้างคงที่ตลอด 60 ที่ผ่านมา
| ปี | ประชากร | ±% |
| --- | --- | --- |
|  1920  | 18,838 | —     |
|  1930  | 19,346 | +2.7% |
|  1940  | 19,998 | +3.4% |
|  1950  | 26,729 | +33.7% |
|  1960  | 24,884 | −6.9% |
|  1970  | 23,192 | −6.8% |
|  1980  | 25,387 | +9.5% |
|  1990  | 26,430 | +4.1% |
|  2000  | 26,721 | +1.1% |
|  2010  | 24,679 | −7.6% |
ประวัติศาสตร์

พื้นที่บริเวณโยโกชิบาฮิการิในอดีตมีอาณาเขตข้ามแคว้นระหว่างแคว้นคาซูซะและแคว้นชิโมซะ หมู่บ้านอาซาฮิก่อตั้งขึ้นในอำเภอซัมบุ โดยเป็นการจัดตั้งใหม่ในระบบเทศบาลเมื่อวันที่ 1 เมษายน 1889 และเปลี่ยนชื่อเป็นหมู่บ้านโยโกชิบะเมื่อวันที่ 28 ธันวาคม 1889 และได้รับการยกฐานะเป็นเมืองเมื่อวันที่ 1 กุมภาพันธ์ 1955 เมืองฮิคาริในอำเภอโซซะก่อตั้งขึ้นโดยการรวมกันของหมู่บ้าน 4 แห่งเมื่อวันที่ 3 พฤษภาคม 1954 เมืองโยโกชิบาฮิการิก่อตั้งขึ้นจากการควบรวมเมืองฮิการิและเมืองโยโกชิบะเมื่อวันที่ 27 มีนาคม 2006 และอำเภอโซซะได้ถูกยุบอันเป็นผลมาจากการควบรวมเทศบาลครั้งนี้
การปกครอง

โยโกชิบาฮิการิมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 16 คน เมืองโยโกชิบาฮิการิ รวมทั้งนครซัมมุ และเทศบาลอื่นในอำเภอซัมบุ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 10 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ

เกษตรกรรมเป็นปัจจัยหลักของเศรษฐกิจของโยโกชิบาฮิการิมาตั้งแต่ยุคแรก ๆ เมืองนี้มีฤดูหนาวที่เย็นสบายและฤดูร้อนที่อบอุ่น นอกเหนือจากการปลูกข้าวอย่างแพร่หลายแล้ว เมืองนี้ยังเป็นศูนย์กลางของการผลิต เนงิ (ต้นหอมญี่ปุ่น), มะเขือเทศ, และคาโบชะ (ฟักทอง) ซึ่งเป็นวินเทอร์สควอชของญี่ปุ่น นอกจากนี้ในเมืองนี้ยังพบฟาร์มสุกรและโคนม เมืองนี้ผลิตเซรามิกแบบดั้งเดิม และในปี 1991 พื้นที่ทางตอนเหนือของเมืองถูกกำหนดให้เป็นสวนอุตสาหกรรมโยโกชิบะ เนื่องจากอยู่ใกล้กับท่าอากาศยานนานาชาตินาริตะ
การศึกษา

โยโกชิบาฮิการิมีโรงเรียนที่สังกัดเทศบาลเมือง ได้แก่ โรงเรียนประถม 7 แห่ง และโรงเรียนมัธยมต้น 2 แห่ง และมีโรงเรียนมัธยมปลาย 1 แห่งที่ดำเนินการโดยคณะกรรมการการศึกษาจังหวัดชิบะ
การขนส่ง > รถไฟ

บริษัทรถไฟญี่ปุ่นตะวันออก – สายหลักโซบุ
โยโกชิบะ
การขนส่ง > ทางหลวง

ทางด่วนเค็งโอ
ทางหลวงแผ่นดินหมายเลข 126
บุคคลที่มีชื่อเสียง

โคนิชิกิ ยาโซกิจิ (รุ่นที่ 1) - นักมวยปล้ำซูโม่
สถานที่ท่องเที่ยว

กลุ่มโคฟุงชิบายามะ โบราณสถานแห่งชาติ
หาดคูจูกูริ
ภาพ

โยโกชิบะ (ด้านหน้า) และมิยางาวะ (ด้านหลัง)
ฮิการิ (ใกล้กับอาราอิ)
แหล่งข้อมูลอื่น

เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ  ญี่ปุ่น 
ศาลาว่าการเมืองโยโกชิบาฮิการิ
Pseudartabotrys

| Pseudartabotrys |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: แมกโนลิด Magnoliids
อันดับ:: อันดับจำปา Magnoliales
วงศ์:: วงศ์กระดังงา Annonaceae Pellegr.
สกุล:: Pseudartabotrys Pseudartabotrys Pellegr.
สปีชีส์:: Pseudartabotrys letestui
ชื่อทวินาม
Pseudartabotrys letestui Pellegr.

Pseudartabotrys เป็นสกุลของพืชดอกที่อยู่ในวงศ์ Annonaceae มีเพียงสปีชีส์เดียวคือ Pseudartabotrys letestui.
ถิ่นกำเนิดคือ แอฟริกาเขตร้อนตอนกลางตะวันตก
Pseudarchasteridae

| Pseudarchasteridae |
| --- | --- |

Pseudarchaster myobrachius

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: เอไคโนเดอร์มาตา Echinodermata
ชั้น:: ดาวทะเล Asteroidea
อันดับ:: Paxillosida Paxillosida
วงศ์:: Pseudarchasteridae Pseudarchasteridae
สปีชีส์:: Pseudarchasteridae
ชื่อทวินาม
Pseudarchasteridae 

Pseudarchasteridae เป็นสกุลของอีไคโนเดอร์มาทาที่อยู่ในวงศ์ Paxillosida.
สปีชีส์ในสกุล ได้แก่:
Gephyreaster Fisher, 1910
Paragonaster Sladen, 1889
Perissogonaster Fisher, 1913
Pseudarchaster Sladen, 1889
Skiaster Blake & Jagt, 2005
4 มิถุนายน

วันที่ 4 มิถุนายน เป็นวันที่ 155 ของปี (วันที่ 156 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 210 วันในปีนั้น
เหตุการณ์

พ.ศ. 1582 (ค.ศ. 1039) - พระเจ้าเฮนรีที่ 3 สวมมงกุฎในฐานะกษัตริย์แห่งเยอรมนี
พ.ศ. 2158 (ค.ศ. 1615) - กองทัพของโชกุน โทะกุงะวะ อิเอะยะซุ บุกเข้ายึดครองปราสาทโอซะกะในญี่ปุ่น
พ.ศ. 2312 (ค.ศ. 1769) - เกิดสุริยุปราคาเต็มดวงหลังจากดาวศุกร์ผ่านหน้าดวงอาทิตย์เพียง 5 ชั่วโมง เป็นปรากฏการณ์สองประเภทที่เกิดในเวลาใกล้เคียงกันมากที่สุดในประวัติศาสตร์
พ.ศ. 2439 (ค.ศ. 1896) - เฮนรี ฟอร์ดได้ทดลองขับยานพาหนะชิ้นแรกที่เขาได้ออกแบบ ซึ่งก็คือจักรยานสี่ล้อ (Quadricycle)
พ.ศ. 2463 (ค.ศ. 1920) - ราชอาณาจักรฮังการีแตกออกเป็น 5 ประเทศ ภายหลังการลงนามในสนธิสัญญาทรีอานอน ณ กรุงปารีส
พ.ศ. 2485 (ค.ศ. 1942) - ศึกแห่งมิดเวย์เริ่มขึ้น เมื่อจักรวรรดิญี่ปุ่นโจมตีเกาะปะการังวงแหวนมิดเวย์
พ.ศ. 2487 (ค.ศ. 1944) - สงครามโลกครั้งที่ 2: กรุงโรมตกอยู่ภายใต้การยึดครองของฝ่ายสัมพันธมิตร นับเป็นเมืองหลวงของฝ่ายอักษะแห่งแรกที่ถูกยึดครอง
พ.ศ. 2490 (ค.ศ. 1947) - พระราชกฤษฎีกาประกาศตั้ง "คณะแพทยศาสตร์โรงพยาบาลจุฬาลงกรณ์ มหาวิทยาลัยแพทยศาสตร์" มีผลบังคับใช้ ในเวลาต่อมาคือคณะแพทยศาสตร์ จุฬาลงกรณ์มหาวิทยาลัย
พ.ศ. 2513 (ค.ศ. 1970) - ประเทศตองงาหลุดพ้นจากการเป็นรัฐในอารักขาของสหราชอาณาจักร
พ.ศ. 2532 (ค.ศ. 1989) - กำลังทหารของจีนเข้าสลายผู้ชุมนุมในเหตุการณ์ การชุมนุมประท้วงที่จัตุรัสเทียนอันเหมิน ณ กรุงปักกิ่ง
พ.ศ. 2535 (ค.ศ. 1992) - คณะผู้แทนองค์การทำนุบำรุงอนุรักษ์เรือประวัติศาสตร์โลก (World Ship Trust) เข้าเฝ้าฯ พระบาทสมเด็จพระเจ้าอยู่หัว เพื่อทูลเกล้าฯ ถวายเหรียญรางวัลมรดกทางทะเลขององค์การเรือโลก ให้แก่เรือพระที่นั่งสุพรรณหงส์
พ.ศ. 2543 (ค.ศ. 2000) - องค์การนาซาบังคับให้หอดูดาวลอยฟ้าคอมป์ตันแกมมาเรย์ เผาไหม้ในบรรยากาศโลกเหนือมหาสมุทรแปซิฟิก
พ.ศ. 2547 (ค.ศ. 2004) - ภาพยนตร์เรื่อง แฮร์รี่ พอตเตอร์ ตอน แฮร์รี่ พอตเตอร์กับนักโทษแห่งอัซคาบัน เปิดฉายรอบปฐมทัศน์
พ.ศ. 2555 (ค.ศ. 2012) - วันครบรอบวันวิสาขบูชาพุทธชยันตี 2600 ปี แห่งการตรัสรู้
พ.ศ. 2563 (ค.ศ. 2020) - วันเฉลิม สัตย์ศักดิ์สิทธิ์ นักกิจกรรม นักเคลื่อนไหวทางการเมือง และผู้ลี้ภัยทางการเมืองชาวไทยหายสาบสูญ
พ.ศ. 2566 (ค.ศ. 2023) - ซลาตัน อิบราฮิโมวิช นักฟุตบอลชาวสวีเดน ประกาศยุติในการเล่นฟุตบอลอาชีพอย่างเป็นทางการ
วันเกิด

พ.ศ. 74 (470 ปีก่อน ค.ศ.) - โสกราตีส นักปรัชญาชาวกรีก (ถึงแก่กรรม พ.ศ. 145)
พ.ศ. 2281 (ค.ศ. 1738) - พระเจ้าจอร์จที่ 3 แห่งสหราชอาณาจักร (สวรรคต 29 มกราคม พ.ศ. 2362)
พ.ศ. 2410 (ค.ศ. 1867) - คาร์ล กุสตาฟ เอมิล มันเนอร์เฮม ประธานาธิบดีฟินแลนด์คนที่ 6 และรัฐบุรุษชาวฟินแลนด์ (ถึงแก่กรรม 27 มกราคม พ.ศ. 2494)
พ.ศ. 2416 (ค.ศ. 1873) - สมเด็จพระเจ้าบรมวงศ์เธอ เจ้าฟ้าเยาวมาลย์นฤมล กรมขุนสวรรคโลกลักษณวดี (สิ้นพระชนม์ 3 กรกฎาคม พ.ศ. 2452)
พ.ศ. 2429 (ค.ศ. 1886) - หม่อมเจ้าทองฑีฆายุ ทองใหญ่ (สิ้นชีพิตักษัย 1 กรกฎาคม พ.ศ. 2485)
พ.ศ. 2432 (ค.ศ. 1889) - เบโน กูเทนเบิร์ก นักวิทยาแผ่นดินไหวชาวอเมริกัน (ถึงแก่กรรม 25 มกราคม พ.ศ. 2503)
พ.ศ. 2461 (ค.ศ. 1918) - สมเด็จพระราชาธิบดีเตาฟาอาเฮา ตูโปอูที่ 4 กษัตริย์ตองงา พระองค์ที่ 4 แห่งราชวงศ์ตูโปอู (สวรรคต 10 กันยายน พ.ศ. 2549)
พ.ศ. 2466 (ค.ศ. 1923) - เจ้าหญิงยุริโกะ พระวรชายามิกะซะ พระวรชายาใน เจ้าชายทะกะฮิโตะ เจ้ามิกะซะ ทรงมีศักดิ์เป็นพระปิตุลานีใน สมเด็จพระจักรพรรดิอะกิฮิโตะ
พ.ศ. 2468 (ค.ศ. 1925) - บรรเจิดศรี ยมาภัย นักแสดงชาวไทย
พ.ศ. 2479 (ค.ศ. 1936) - บรูซ เดิร์น นักแสดงชาวอเมริกัน
พ.ศ. 2484 (ค.ศ. 1941) - ยู ชิน ฮอง นักมวยสากลสมัครเล่นชาวกัมพูชา
พ.ศ. 2514 (ค.ศ. 1971) - โนอาห์ วายลี นักแสดงชาวอเมริกัน
พ.ศ. 2516 (ค.ศ. 1973) - ขวัญฤดี กลมกล่อม นักแสดงชาวไทย
พ.ศ. 2518 (ค.ศ. 1975) -
ณัฐวุฒิ ใสยเกื้อ อดีตรัฐมนตรีช่วยว่าการกระทรวงพาณิชย์
ธีโอ รอสซี นักแสดงและโปรดิวเซอร์ชาวอเมริกัน
แอนเจลีนา โจลี นักแสดงชาวอเมริกัน
พ.ศ. 2519 (ค.ศ. 1976) - อะเลกเซย์ นาวัลนืย นักการเมืองชาวรัสเซีย
พ.ศ. 2525 (ค.ศ. 1982) -
ชมพูนุช ปิยะภาณี อดีตนักแสดงชาวไทย
เดเมียน พวาทีเอ นักแสดงและตัวแสดงเสี่ยงแทนชาวอเมริกัน
เหมือนฝัน ประสานพานิช พิธีกร/ผู้ประกาศข่าวชาวไทย
พ.ศ. 2526 (ค.ศ. 1983) -
เอ็มมานูเอล เอบูเอ นักฟุตบอลชาวโกตดิวัวร์
ไป่ จิง นักแสดงชาวจีน (เสียชีวิต 28 กุมภาพันธ์ พ.ศ. 2555)
พ.ศ. 2528 (ค.ศ. 1985) - ลูคัส โพดอลสกี นักฟุตบอลทีมชาติเยอรมนี
พ.ศ. 2529 (ค.ศ. 1986) - ปาร์ค ยูชอน นักร้องชาวเกาหลีใต้
พ.ศ. 2530 (ค.ศ. 1987) - ประลอง สาวันดี นักฟุตบอล สัญชาติไทย
พ.ศ. 2531 (ค.ศ. 1988) - เรียวตะ นะกะคิ นักฟุตบอลชาวญี่ปุ่น
พ.ศ. 2532 (ค.ศ. 1989) - อาทิตยา บุญยะเลี้ยง นักร้องเพลงลูกทุ่งหญิงไทย
พ.ศ. 2533 (ค.ศ. 1990) - สมเด็จพระราชินีเจตซุน เพมา วังชุกแห่งภูฏาน
พ.ศ. 2537 (ค.ศ. 1994) - รัฐธีร์ วรโรจน์โยธิน นักแสดงชาวไทย
พ.ศ. 2539 (ค.ศ. 1996) -
ยอรึม นักร้องชาวเกาหลีใต้
เมลดา สุศรี นักแสดงชาวไทย
สคิพ มาร์เลย์ นักแต่งเพลงชาวจาเมกา
พ.ศ. 2540 (ค.ศ. 1997) - อมลรดา ไชยเดช นักแสดงชาวไทย-เยอรมัน
พ.ศ. 2542 (ค.ศ. 1999) - คิม โซ-ฮย็อน นักแสดงชาวเกาหลีใต้
พ.ศ. 2546 (ค.ศ. 2003) - รินรดา อินทร์ไธสง นักร้องชาวไทย
พ.ศ. 2547 (ค.ศ. 2004) - แม็คเคนซี ซีกเลอร์ นักร้อง นักเต้น นักแสดงและนางแบบชาวอเมริกัน
พ.ศ. 2552 (ค.ศ. 2009) - อัฟฟันดี้ หนูโสย นักเรียนรางวัลพระราชทาน ประจำปี 2564
วันถึงแก่กรรม

พ.ศ. 2341 (ค.ศ. 1798) - จิอาโคโม คาสซาโนวา นักรักและนักประพันธ์ชาวอิตาลี (เกิด 2 เมษายน พ.ศ. 2268)
พ.ศ. 2488 (ค.ศ. 1945) - พระสารประเสริฐ (ตรี นาคะประทีป) (เกิด 25 พฤศจิกายน พ.ศ. 2432)
พ.ศ. 2529 (ค.ศ. 1986) - สังข์ พัธโนทัย อดีตผู้จัดรายการวิทยุ "นายมั่น นายคง" (เกิด 4 พฤศจิกายน พ.ศ. 2458)
พ.ศ. 2552 (ค.ศ. 2009) - เดวิด คาร์ราดีน นักแสดงชาวอเมริกัน (เกิด 8 ธันวาคม พ.ศ. 2479)
พ.ศ. 2555 (ค.ศ. 2012) - เอดูอาร์ด คิล นักร้องชาวรัสเซีย (เกิด 4 กันยายน พ.ศ. 2477)
พ.ศ. 2558 (ค.ศ. 2015) - ชลูด นิ่มเสมอ ศิลปินชาวไทย (เกิด 2 พฤษภาคม พ.ศ. 2472)
วันสำคัญและวันหยุดเทศกาล

พ.ศ. 2555 (ค.ศ. 2012) - วันวิสาขบูชา
วันชาติในประเทศตองงา
แหล่งข้อมูลอื่น

BBC: On This Day
NY Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
กีฬาปัญจกีฬาสมัยใหม่ในโอลิมปิกเยาวชนฤดูร้อน 2018

| กีฬาปัญจกีฬาสมัยใหม่ ใน โอลิมปิกเยาวชนฤดูร้อน 2018 |
| --- | --- | --- | --- |

Events
|  | ชาย | หญิง | ผสม |
ด ค ก
กีฬาปัญจกีฬาสมัยใหม่ในโอลิมปิกเยาวชนฤดูร้อน 2018 เป็นการแข่งขันกีฬาปัญจกีฬาสมัยใหม่ที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 12-16 ตุลาคม ค.ศ. 2018 โดยได้จัดขึ้นที่ [[Parque Polideportivo Roca
Tecnópolis]]
ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 3 รายการ คือ ประเภททีมชาย 1 รายการ ประเภททีมหญิง 1 รายการ และทีมผสม 1 รายการ มีนักกีฬาเข้าร่วมแข่งขัน 48 คน จาก 30 ประเทศ
ตารางการแข่งขัน

ตารางข้างล่างนี้เป็นตารางการแข่งขันทั้งหมด 3 รายการ
สรุปเหรียญรางวัล > ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
กงเป่าจีติง

| --- | --- |
ไก่กังเปาแบบเสฉวน
ประเภท: การผัด
มื้อ: หลัก
แหล่งกำเนิด: จีน
ภูมิภาค: เสฉวน
ชาติที่มีอาหารประจำชาติที่เกี่ยวข้อง: อาหารเสฉวน
คิดค้น: กลางถึงปลายศตวรรษที่ 19
อุณหภูมิเสิร์ฟ: ร้อน
ส่วนผสมหลัก: ก้อนเนื้อไก่ไม่มีกระดูก, พริก, ถั่วลิสง
รูปแบบอื่น: กุ้ยโจว, อานฮุย, อเมริกัน
 ตำราอาหาร: ไก่กังเปา   สื่อ: ไก่กังเปา
กงเป่าจีติง (จีน: 宫保鸡丁; พินอิน: Gōngbǎo jīdīng; เวด-ไจลส์: Kung¹-pao³ Chi¹-ting¹) หรือ ไก่กังเปา เป็นอาหารจีนชนิดหนึ่งที่ถูกปรุงด้วยการผัด มีรสเผ็ด ซึ่งถูกทำด้วยก้อนเนื้อไก่เท่าลูกบากศ์ ถั่วลิสง ผัก (แบบดั้งเดิมจะใส่เพียงแค่ต้นหอมเท่านั้น) และพริก อาหารจานแบบคลาสสิคในอาหารเสฉวน มีต้นกำเนิดในมณฑลเสฉวน ทางด้านตะวันตกเฉียงใต้ของประเทศจีน และรวมถึงพริกไทยเสฉวน แม้ว่าอาหารจานนี้จะพบอยู่ทั่วประเทศจีน ในภูมิภาคต่าง ๆ มักจะมีความเผ็ดที่น้อยกว่าอาหารจานที่ทำขายในมณฑลเสฉวน ไก่กังเปายังเป็นอาหารจานหลักของอาหารจีนแบบตะวันตกอีกด้วย
ประวัติ

เชื่อกันว่าอาหารนี้ตั้งชื่อตามติง เป่าเจิน (1820–1886) เจ้าหน้าที่และผู้ว่าการมณฑลเสฉวนสมัยราชวงศ์ชิงตอนปลาย เขาดำรงตำแหน่งที่มีชื่อว่า Taizi Shaobao ซึ่งเป็นหนึ่งใน กงเป่า (จีน: 宫保; พินอิน: Gōngbǎo; เวด-ไจลส์: Kung1-pao3; แปลตรงตัว: "ผู้พิทักษ์วัง")
ในช่วงการปฏิวัติทางวัฒนธรรม อาหารนี้กลายเป็นความไม่ถูกต้องทางการเมืองเพราะชื่อที่มีส่วนเกี่ยวกับระบบจักรวรรดิ ทำให้กลุ่มนิยมเหมาเปลี่ยนชื่ออาหารนี้เป็น "ไก่เผ็ด" (จีน: 糊辣鸡丁; พินอิน: húlà jīdīng) ก่อนที่จะกลับไปเป็นชื่อเดิมในคริสต์ทศวรรษ 1980 ภายใต้การปฏิรูปของเติ้ง เสี่ยวผิง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Kung Pao chicken
Kung Pao Chicken ที่วิกิตำรา-ตำราอาหาร
ติง เป่าเจิน เจ้าหน้าที่แห่งราชวงศ์ชิงที่มณฑลเสฉวน
ไก่กังเปาฉบับมณฑลอานฮุย เสิร์ฟบนหม้อเหล็ก
การผจญภัยโอลิมปิกของฝูหวา

การผจญภัยโอลิมปิกของฝูหวา เป็นการ์ตูนที่ออกอากาศทางบีทีวีในกรุงปักกิ่ง และทั่วประเทศทางซีซีทีวี เพื่อส่งเสริมให้เด็กตื่นตัวในการเป็นเจ้าภาพโอลิมปิกฤดูร้อน 2008 และยุติการออกอากาศลงเมื่อปลายปี 2550 เนื่องจากใกล้ปี 2551 ซึ่งเป็นปีที่จีนเป็นเจ้าภาพ
แก่นเรื่อง

เป็นการเล่าเรื่องเกี่ยวกับกีฬาต่างๆโดยมีฝูหวา เด็กๆ สัตว์ประหลาด และหนอนทั้งสองตัวโดยฝูหวาจะแตกต่างกันไปตามเนื้อเรื่อง เช่น ตอนมวยสากลจะมีจิงจิง แต่ในบางตอนจะมาครบทั้ง 5 ตัว
กระแสตอบรับ

การ์ตูนชุดนี้กระแสตอบรับดีมากในหมู่เด็กๆชาวจีน และทำให้ชาวปักกิ่งนับร้อยต้องหนีห่างจากช่องทั้ง 12 ช่องของซีซีทีวีหันมาดูฝูหวา
จุดเด่น

ในตอนมวยสากลจะมีป้าย "น้ำหนักเกิน" หล่นลงมาทับจิงจิงเวลาจะกินไม้ไผ่
ไตเติลจะเป็น 3 มิติ และเนื้อเรื่องจะเป็น 2 มิติ
กีฬาปัญจกีฬาสมัยใหม่ในโอลิมปิกเยาวชน

| กีฬาปัญจกีฬาสมัยใหม่ในโอลิมปิกเยาวชน |
| --- | --- |

องค์กร: UIPM
รายการ: 2 (ชาย: 1; หญิง: 1)
การแข่งขัน
 2010  2014  2018  2026 
กีฬาปัญจกีฬาสมัยใหม่ในโอลิมปิกเยาวชน เป็นการแข่งขันปัญจกีฬาสมัยใหม่นานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของสหภาพปัญจกีฬาสมัยใหม่นานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันปัญจกีฬาสมัยใหม่ประเภทเยาวชน
ตารางสรุปเหรียญรางวัล

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ทีมผสม (MIX) | 3 | 3 | 3 | 9 |
| 2 |  อียิปต์ (EGY) | 2 | 0 | 0 | 2 |
| 3 |  รัสเซีย (RUS) | 1 | 2 | 0 | 3 |
| 4 |  คิวบา (CUB) | 1 | 0 | 0 | 1 |
| 4 |  ชิลี (CHI) | 1 | 0 | 0 | 1 |
| 4 |  เกาหลีใต้ (KOR) | 1 | 0 | 0 | 1 |
| 7 |  ฮังการี (HUN) | 0 | 2 | 1 | 3 |
| 8 |  ฝรั่งเศส (FRA) | 0 | 1 | 1 | 2 |
| 9 |  สหราชอาณาจักร (GBR) | 0 | 1 | 0 | 1 |
| 10 |  ยูเครน (UKR) | 0 | 0 | 1 | 1 |
| 10 |  ลิทัวเนีย (LTU) | 0 | 0 | 1 | 1 |
| 10 |  เม็กซิโก (MEX) | 0 | 0 | 1 | 1 |
| 10 |  เยอรมนี (GER) | 0 | 0 | 1 | 1 |
| รวม (13 ประเทศ) | รวม (13 ประเทศ) | 9 | 9 | 9 | 27 |